Ij tre tambor

Ij tre tambor a l'è na canson popolar ch'a parla 'd tre soldà ch'a torno da la guèra. A la fnestra a-i è la fija dël re e 'l pì bel dij tre a-j ciama la man. Chila a lo manda da sò pare, ël re. Sùbit ël re a pensa ch'a sìa 'n soldà come n'àut e alo manda via malament, ma quandi as n'arcòrz che dnans a chial a-i è 'l prinsi d'Inghiltèra a l'é tròp tard.

Costa canson as treuva 'dcò 'nt ël lìber Canti popolari del Piemonte 'd Costantino Nigra sota al tìtol Il tamburino.

Test

S'a-i ero tre tambor, ch’a ven-o da la guèra,
rataplan tan rataplan tambor
ch’a ven-o da la guèra!

Ël pì zolì dij tre l’avìa un bochèt ëd reuse...
rataplan tan rataplan tambor
l’avìa un bochèt ëd reuse!

E la fija dël re s'a l’era a la finestra...

Òh Voi, Gentil tambor, doneme vòste reuse...

Si si, Mi v'a-j dareu, s’ëm dèi vòsta përson-a...

Òh Voi, gentil tambor, andejlo a dì a mè pare...

Ch'am dìa signor lo re, doneme vòsta fija...

Dime, gentil tambor, quaj son le toe richësse?

S'a son ël mè tambor, tambor e le bachëtte...

Òh vatne 'n pòch tambor, dësnò 't faroma pende...

Soldà dël mè pais, a savran bin difendme!

Dime gentil tambor, dime chi l'é tò pare?

Ël mè bon pare a l'é, ël re de l’Inghiltèra...

Òh Voi, gentil tambor, ven-i a pijé mia fija...

Al mè pais a-i n'è, a-i n'è dle pì zolìe...

Për chi ch'a veul fé arserche pì ancreuse

Categorìa:Canson popolar piemontèisa